pythainlp/thaigov-v2-corpus-22032023 huggingface dataset:
วันเสาร์ที่ 31 กรกฎาคม 2564
Thailand and the Netherlands to cooperate on COVID-19 vaccine management and post-COVID-19 rehabilitation
Thailand and the Netherlands to cooperate on COVID-19 vaccine management and post-COVID-19 rehabilitation
July 29, 2021, at 1330hrs, at the Ivory Room, Thai Khu Fah Building, Government House, H.E. Mr. Kees Pieter Rade, Ambassador of Kingdom of the Netherlands to Thailand, paid a courtesy call on Prime Minister and Defense Minister Gen. Prayut Chan-o-cha cha on occasion of his completion of tenure. Government Spokesperson Anucha Burapachaisri disclosed gist of the meeting as follows:
The Prime Minister commended the Ambassador’s active role in promoting comprehensive cooperation between Thailand and the Netherlands throughout his 3-year tenure, especially in the fields of environment and climate change which has led to the signing of an agreement on water management between the two countries. He also wished the Ambassador a happy retirement, and hoped he could take on a role to promote mutual relations when an opportunity arises.
The Dutch Ambassador was pleased to have been tenured in Thailand, and expressed appreciation toward the Thai Government and Ministry of Foreign Affairs for their support. Long-standing and cordial relations between Thailand and the Netherlands have been forged through regular exchange of visits and close cooperation in various areas. Both countries also commit to expand cooperation in other fields of mutual interests, such as water management technology, climate change, sustainable development and environment.
The Prime Minister and the Dutch Ambassador came to terms to cooperate on COVID-19 vaccine management and post-COVID-19 rehabilitation. They also exchanged views on COVID-19 situation administration and vaccine management, on which the Ambassador expressed confidence over the Thai Government’s administration, and wished for Thailand’s success in curbing the disease. The Netherlands stands ready to cooperate and exchange information on vaccine management with Thailand.
On economic cooperation, the Netherlands has been top European investor in Thailand, especially investment in the Eastern Economic Corridor (EEC), whereas Thai investors also make investment in the Netherlands the most among all the EU member countries. The Prime Minister extended an invitation for the Dutch investors to increase their investment in EEC in the fields of their expertise, such as agriculture and biotechnology, logistics, aviation, shipbuilding, and smart electronics. The Ambassador expressed his country’s readiness to cooperate with Thailand on sustainable development and green economy to tackle climate change.
The Ambassador also commended Thailand’s role in the region and ASEAN’s role in the Indo Pacific. Both parties hoped that both Thailand, the Netherlands, and ASEAN forge constructive cooperation for the benefit of all sides.
วันอาทิตย์ที่ 3 กรกฎาคม 2565
กรมการจัดหางานรับไม้ต่อ รมว.สุชาติ เร่งหางานให้ลูกจ้าง JSL
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า จากกรณี บริษัท เจ เอส แอล โกลบอล มีเดีย จำกัด ประกาศเลิกจ้างพนักงานจำนวน 89 คน จากพนักงานทั้งหมดประมาณ 130 คน (ชาย  70 คน หญิง 60 คน)
หลังสั่งการสำนักงานประกันสังคม และกรมสวัสดิการและคุ้มครองแรงงานลงพื้นที่รับฟังปัญหา และดูแลสิทธิตามกฎหมายของแต่ละหน่วยงานแล้ว ได้มอบหมายให้กรมการจัดหางานรับไม้ต่อเตรียมตำแหน่งงานที่มีความใกล้เคียงกับตำแหน่งงานเดิม เพื่อช่วยให้พนักงานของบริษัท JSL กลับมาฟื้นตัวได้เป็นปกติ มีงาน มีรายได้ สามารถจัดการภาระค่าใช้จ่ายของตนเอง และกลับมามีความมั่นคงดังก่อนจะถูกเลิกจ้างได้โดยเร็ว ตามที่พล.อ.ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกำกับดูแลกระทรวงแรงงาน ย้ำมาโดยตลอดว่า "คนไทยที่ประสงค์จะมีงานทำ ต้องมีโอกาสเข้าถึงตำแหน่งงาน และบริการจัดหางานของรัฐอย่างเท่าเทียม"
ด้านนายไพโรจน์ โชติกเสถียร อธิบดีกรมการจัดหางานกล่าวว่า กรมการจัดหางานรับข้อสั่งการรัฐมนตรีว่าการกระทรวงแรงงาน โดยลงพื้นที่เพื่อเตรียมพร้อมดูแลอำนวยความสะดวกทั้งในเรื่องการขึ้นทะเบียนผู้ประกันตนกรณีว่างงานเพื่อให้ผู้ประกันตนได้รับสิทธิประโยชน์ และเตรียมตำแหน่งงานว่างที่เกี่ยวกับการผลิตรายการโทรทัศน์ ภาพยนตร์ การขายและตำแหน่งอื่น ๆ ที่เกี่ยวข้อง จำนวน 72 อัตรา อาทิ นักโฆษณา นักออกแบบเสื้อผ้า ผู้จัดการฝ่ายการตลาด ผู้จัดการฝ่ายบุคคล พนักงานขับรถ เป็นต้น นอกจากนี้ยังแนะนำช่องทางหางานเพิ่มเติมด้วยตัวเองที่ เว็บไซต์ ไทยมีงานทำ.doe.go.th ซึ่งมีตำแหน่งงาน 161,895 อัตราไว้ให้บริการ ซึ่งพนักงานของบริษัท JSL สามารถเลือกสมัครงานทางออนไลน์ได้โดยไม่ต้องเดินทางซึ่งรวดเร็วและประหยัดค่าใช้จ่ายมากกว่า นอกจากนี้บนแพลตฟอร์ม “ไทยมีงานทำ” ยังให้บริการโดยไม่มีค่าใช้จ่าย สามารถค้นหาข้อมูลตำแหน่งงานที่เหมาะสมกับตัวเองมากที่สุด โดย Matching ตำแหน่งงานตามพื้นที่ และภูมิลำเนา รวมถึงจับคู่ตำแหน่งงานจากความรู้ ความสามารถ และทักษะที่มีอยู่
ทั้งนี้ ประชาชน คนหางานสามารถสอบถามรายละเอียดเพิ่มเติมได้ที่สำนักงานจัดหางานจังหวัดทุกจังหวัด สำนักงานจัดหางานกรุงเทพมหานครพื้นที่ 1 – 10 หรือที่สายด่วนกระทรวงแรงงาน โทร.1506 กด 2 กรมการจัดหางาน หรือสายด่วนกรมการจัดหางาน โทร. 1694
วันพฤหัสบดีที่ 1 กรกฎาคม 2564
มาตรการป้องกันภัยช่วงฤดูฝน
วันศุกร์ที่ 25 มิถุนายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลดำเนินมาตรการป้องกันภัยในช่วงฤดูฝน ตลอดจนวางแผนบริหารจัดการน้ำให้เพียงพอทั่วถึงจนถึงฤดูแล้งครั้งหน้า โดยประเมินและชี้เป้าพื้นที่เสี่ยงเกิดอุทกภัยและพื้นที่เสี่ยงขาดน้ำ วางแผนบริหารน้ำในพื้นที่ลุ่มต่ำ ปรับปรุงเกณฑ์ในการบริหารน้ำในแหล่งน้ำขนาดใหญ่ ขนาดกลาง และเขื่อน ซ่อมแซมปรับปรุงโครงสร้างที่เกี่ยวข้องกับการบังคับและระบายน้ำ สำรวจและกำจัดสิ่งกีดขวางทางน้ำ เตรียมและวางแผนเครื่องมือ อุปกรณ์ รวมถึงบุคลากรให้พร้อมปฏิบัติงานได้ทันสถานการณ์ตลอด 24 ชั่วโมง เพิ่มประสิทธิภาพการจัดสรรและใช้น้ำอย่างเหมาะสม ประชาสัมพันธ์ให้ประชาชนรู้สถานการณ์อย่างต่อเนื่อง และติดตามประเมินสถานการณ์เพื่อปรับมาตรการให้เหมาะสมอยู่เสมอ
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันศุกร์ที่ 6 สิงหาคม 2564
ฝาก 100 ลุ้น 10 ล้านกับ “สลากออมทรัพย์ ธ.ก.ส. ชุดเกษตรมั่งคั่ง 6 และรางวัลอื่น ๆ รวมกว่า 47 ล้านบาทต่อเดือน
ธ.ก.ส. เปิดรับฝาก “สลากออมทรัพย์ ธ.ก.ส. ชุดเกษตรมั่งคั่ง 6” หน่วยละ 100 บาท จำนวน 1,000 ล้านหน่วย วงเงิน 100,000 ล้านบาท ฝากครบ 3 ปีได้รับดอกเบี้ยหน่วยละ 0.15 บาท พร้อมลุ้นรางวัลที่ 1 สูงสุด 10 ล้านบาท รวมมูลค่ากว่า 47 ล้านบาทต่อเดือน
ธ.ก.ส. เปิดรับฝาก “สลากออมทรัพย์ ธ.ก.ส. ชุดเกษตรมั่งคั่ง 6” หน่วยละ 100 บาท จำนวน 1,000 ล้านหน่วย วงเงิน 100,000 ล้านบาท ฝากครบ 3 ปีได้รับดอกเบี้ยหน่วยละ 0.15 บาท พร้อมลุ้นรางวัลที่ 1 สูงสุด 10 ล้านบาท รวมมูลค่ากว่า 47 ล้านบาทต่อเดือน เปิดรับฝากช่วงที่ 1 วันที่ 20 สิงหาคมนี้ และช่วงที่ 2 วันที่ 18 ตุลาคม 2564 ที่ ธ.ก.ส. ทุกสาขาและผ่านทาง ธ.ก.ส. A-Mobile
นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. เปิดรับฝาก “สลากออมทรัพย์ ธ.ก.ส. ชุดเกษตรมั่งคั่ง 6” จำนวน 1,000 ล้านหน่วย หน่วยละ 100 บาท รวมวงเงิน 100,000 ล้านบาท เพื่อระดมเงินฝากจากประชาชนทั่วไปสำหรับนำไปใช้เป็นทุนสนับสนุนภาคเกษตร อันเป็นรากฐานที่สำคัญของประเทศ และเป็นการตอบสนองความต้องการของลูกค้าผู้ถือสลากออมทรัพย์ที่จะครบกำหนดไถ่ถอนให้สามารถฝากเงินกับ ธ.ก.ส.ได้อย่างต่อเนื่อง อีกทั้งยังเป็นทางเลือกสำหรับการออมเงินที่ได้รับดอกเบี้ย ไม่เสียภาษีและยังมีสิทธิ์ลุ้นเงินรางวัลมากมาย โดยแบ่งการเปิดรับฝากเป็น 2 ช่วง ได้แก่ ช่วงที่ 1 ตั้งแต่วันที่ 20 สิงหาคม 2564 เป็นต้นไป วงเงินรับฝาก 50,000 ล้านบาท และช่วงที่ 2 วันที่ 18 ตุลาคม 2564 เป็นต้นไป วงเงินรับฝาก 50,000 ล้านบาท ณ ธ.ก.ส. ทุกสาขาทั่วประเทศและผ่านช่องทาง แอปพลิเคชัน ธ.ก.ส. A-Mobile
สลากออมทรัพย์ ธ.ก.ส. ชุดเกษตรมั่งคั่ง 6 มีอายุรับฝาก 3 ปี เมื่อฝากครบกำหนดไถ่ถอนจะได้รับดอกเบี้ยหน่วยละ 0.15 บาท หรือคิดเป็นอัตราดอกเบี้ยร้อยละ 0.05 ต่อปี นอกจากนี้ยังได้ลุ้นรางวัลทุกวันที่ 16 ของเดือน และวันที่ 17 มกราคม ของทุกปี รวม 36 ครั้ง ประกอบด้วย รางวัลที่ 1 มี 1 รางวัลมูลค่า 10,000,000 บาท รางวัลที่ 1 ต่างหมวด มี 99 รางวัล ๆ ละ 10,000 บาท รางวัลที่ 2 มี 300 รางวัล ๆ ละ 5,000 บาท รางวัลที่ 3 มี 1,000 รางวัล ๆ ละ 3,000 บาท รางวัลที่ 4 มี 2,000 รางวัล ๆ ละ 1,000 บาท รางวัลที่ 5 มี 10,000 รางวัล ๆ ละ 500 บาท รางวัลเลขท้าย 4 ตัว มี 100,000 รางวัล ๆ 50 บาท และรางวัลเลขท้าย 3 ตัว มี 2,000,000 รางวัล ๆ ละ 10 บาท รวมรางวัลทั้งสิ้น 2,113,400 รางวัล เป็นเงิน 47,490,000 บาทต่อเดือน โดยจะออกรางวัลครั้งแรกวันที่ 16 กันยายน 2564 ที่สำคัญดอกเบี้ยและเงินรางวัลได้รับการยกเว้นภาษีสำหรับบุคคลทั่วไปและยังสามารถนำไปใช้เป็นหลักทรัพย์ในการค้ำประกัน (Bank Guarantee) ได้อีกด้วย
ทั้งนี้ สามารถตรวจผลการออกรางวัลและรับชมการถ่ายทอดสดการออกสลากออมทรัพย์ได้ทางสถานีวิทยุกระจายเสียงแห่งประเทศไทย คลื่นความถี่ AM 891 กิโลเฮิรตซ์ เว็บไซต์ www.baac.or.th Facebook Page “ธกส BAAC Thailand” และ “ธกส บริการด้วยใจ” Youtube Channel “BAAC Thailand” หรือทาง ธ.ก.ส. A-Mobile โดยท่านที่สนใจสามารถติดต่อสอบถามรายละเอียดเพิ่มเติมเกี่ยวกับสลากออมทรัพย์ได้ที่ ธ.ก.ส. ทุกสาขาทั่วประเทศ หรือที่ Call Center 02 555 0555
วันอังคารที่ 23 สิงหาคม 2565
บสย. สร้างความเชื่อมั่น ช่วย “ลูกหนี้” ปลดล็อก “ไม่ถูกฟ้อง” ชวนลูกหนี้ 28,000 ราย ร่วมมหกรรมไกล่เกลี่ยหนี้ทั่วไทย
บสย. ขานรับนโยบายรัฐ “ปีแห่งการแก้หนี้” สร้างความเชื่อมั่น “ลูกหนี้ บสย.” “บสย. พร้อมช่วย” เป็นพี่เลี้ยง ช่วยปลดล็อก “ไม่ถูกฟ้อง” ชวนลูกหนี้ 28,000 ราย ร่วมมหกรรมไกล่เกลี่ยหนี้
นายจตุฤทธิ์ จันทรกานต์ รองผู้จัดการทั่วไปอาวุโส สายงานปฎิบัติการ บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า ตามที่ บสย. ได้เข้าร่วมงานมหกรรมไกล่เกลี่ยหนี้ครัวเรือนและยุติธรรมพบประชาชน จัดโดยกรมคุ้มครองสิทธิและเสรีภาพ กระทรวงยุติธรรม ถึงวันที่ 11 กันยายน 2565 โดยนายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานโครงการนั้น พบว่า ได้รับการตอบรับจากลูกหนี้ บสย. เข้าเจรจาประนอมหนี้ เพราะไม่ต้องการถูกฟ้องดำเนินคดี และต้องการเข้าสู่กระบวนการปรับปรุงโครงสร้างหนี้ ซึ่งโครงการนี้เปิดโอกาสให้ “ลูกหนี้” ที่ยังไม่ถูกฟ้องร้องดำเนินคดี ได้มีโอกาสเข้ามาเจรจาและไกล่เกลี่ยหนี้ โดย เชิญลูกหนี้ บสย. ร่วมกระบวนการไกล่เกลี่ยหนี้กว่า 28,000 ราย โดยมีฝ่ายบริหารหนี้ ฝ่ายบริหารงานคดี ฝ่ายกิจการสาขา1-2 สำนักงานเขตต่างๆทั่วประเทศ และ ทีม “บสย. F.A. Center สาขา" เป็นพี่เลี้ยง และทำหน้าที่ประสานการทำงานร่วมกับ กรมคุ้มครองสิทธิและเสรีภาพ
ทั้งนี้การออกบูธของสำนักงานสาขาและทีมงาน “บสย. F.A. Center สาขา" นั้น เป็นหนึ่งในนโยบายหลักของ บสย. ที่ต้องการช่วยเหลือลูกหนี้ ให้คำปรึกษาด้านการบริหารจัดการหนี้ การปรับปรุงโครงสร้างหนี้กับผู้ที่กำลังประสบปัญหา ซึ่งสอดคล้องและขานรับนโยบายของรัฐในปี 2565 นี้เป็นปีแห่งการแก้หนี้ อีกทั้ง บสย. ช่วยให้คำปรึกษาเพื่อร่วมกันแก้ไขปัญหาลูกหนี้ที่ผิดนัดชำระทั้งก่อนฟ้องและหลังฟ้อง ด้วยกระบวนการยุติธรรมทางเลือก ภายใต้พระราชบัญญัติการไกล่เกลี่ยข้อพิพาท พ.ศ. 2562
“เราพบว่า การเข้ามาปรึกษาของลูกหนี้ เขาต้องการความช่วยเหลือจริง ๆ ต้องการทั้งบริหารจัดการหนี้ การปรับปรุงโครงสร้างหนี้ โครงการไกล่เกลี่ยหนี้ มีประโยชน์ต่อลูกหนี้มาก ช่วยให้ลูกหนี้ไม่ต้อง ถูกฟ้องร้องและถูกดำเนินคดี จะช่วยเพิ่มประสิทธิภาพด้านการบริหารจัดการหนี้ให้กับองค์กร และที่ผ่านมา บสย. ได้ร่วมออกบูธไปแล้ว 23 จังหวัด จากทั้งหมด 24 จังหวัด โดยครั้งสุดท้ายเป็นการจัดงานที่กรุงเทพฯ ในวันที่ 8-11 ก.ย.2565 ณ อิมแพ็ค เมืองทองธานี และหลังจากนั้น บสย. จะเข้าร่วมงานไกล่เกลี่ยหนี้ จัดโดยธนาคารแห่งประเทศไทย เพื่อช่วยเหลือลูกหนี้อย่างต่อเนื่องต่อไป” ผู้บริหาร กล่าว
นายจตุฤทธิ์ กล่าวต่อว่า มาตรการที่ บสย. ช่วยลูกหนี้คือ มาตรการ “บสย. พร้อมช่วย” เน้นความยืดหยุ่นการชำระหนี้ 3 ระดับ ตามความสามารถในการชำระ คือ 1.ยืดหยุ่น โดยตัดเงินต้น 20% และตัดดอกเบี้ย 80% ระยะผ่อนชำระ 5 ปี 2.ผ่อนน้อย เบาแรง หนี้ลดหมดแน่นอน โดยเริ่มต้นชำระครั้งแรกเพียง 1% ของยอดหนี้ โดยนำไปตัดเงินต้นทั้งหมด ส่วนวงเงินที่เหลือ ระยะผ่อนชำระ 5 ปี 3. ดอกเบี้ย 0% โดยชำระครั้งแรก 10% ซึ่งจะนำไปตัดเงินต้นทั้งหมด ระยะผ่อนชำระ 7 ปี
วันจันทร์ที่ 22 สิงหาคม 2565
กรมทางหลวงส่งเสริมการท่องเที่ยว จังหวัดสุโขทัย และอุตรดิตถ์ ขยาย ทล.102
สายบ้านห้วยช้าง - อำเภอศรีสัชนาลัย จังหวัดสุโขทัย เป็น 4 ช่องจราจร แล้วเสร็จ
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า ตามที่นายศักดิ์สยาม ชิดชอบ รัฐมนตรีว่าการกระทรวงคมนาคมได้มอบนโยบายการพัฒนาโครงสร้างพื้นฐานด้านคมนาคมขนส่งทางถนนในพื้นที่ภาคเหนือ ทางหลวงหมายเลข 102 สาย บ้านห้วยช้าง - อำเภอศรีสัชนาลัย นั้น มีความสำคัญเป็นทางหลวงที่เชื่อมโยงระหว่าง ทล.11 และ 101 ซึ่งสนับสนุนการเดินทางระหว่าง จังหวัดสุโขทัยกับจังหวัดอุตรดิตถ์ เนื่องจากเส้นทางดังกล่าวเดิมมีขนาด 2 ช่องจราจร (ไป - กลับ) ลักษณะเส้นทางบางช่วงเป็นภูเขาที่ลาดชันสูงและคดโค้ง ทำให้เกิดอุบัติเหตุบ่อยครั้ง จึงจำเป็นต้องขยายเส้นทางเพื่อให้ประชาชนได้รับความสะดวกปลอดภัย รองรับปริมาณการจราจรและการขยายตัวทางเศรษฐกิจพื้นที่ภาคเหนือไปสู่ภูมิภาคต่าง ๆ เพื่อสนับสนุนยุทธศาสตร์ชาติ 20 ปี ในด้านการสร้างความสามารถในการแข่งขันของประเทศ
สำนักก่อสร้างทางที่ 1 จึงดำเนินโครงการก่อสร้างขยายทางหลวงหมายเลข 102 สาย บ้านห้วยช้าง - อำเภอศรีสัชนาลัย ซึ่งอยู่ในพื้นที่ อำเภอป่างิ้ว จังหวัดสุโขทัย ระหว่าง กม. ที่ 29+545 - 36+600 ระยะทางยาวประมาณ 7.05 กิโลเมตร ขยายจาก 2 ช่องจราจรเป็นมาตรฐานทางชั้นพิเศษขนาด 4 ช่องจราจร (ไปกลับข้างละ 2 ช่องจราจร) ผิวทางแบบแอสฟัลท์คอนกรีต ช่องจราจรกว้างช่องละ 3.5 เมตร ไหล่ทางด้านนอกกว้าง 2.5 เมตร และด้านในกว้าง 1.5 เมตร แบ่งทิศทางการจราจรด้วยเกาะกลางกว้าง 1.5 เมตร รวมงานก่อสร้างศาลาทางหลวงบริเวณสองข้างทางเพื่ออำนวยความสะดวกให้กับประชาชนและงานติดตั้งไฟฟ้าแสงสว่างบนทางหลวง ใช้งบประมาณ 150,099,998 บาท
โครงการดังกล่าวเป็นการพัฒนาทางหลวงให้ได้มาตรฐานที่ดียิ่งขึ้น เพิ่มศักยภาพรองรับการคมนาคมขนส่งทางบกและระบบโลจิสติกส์ พัฒนาการค้าระหว่างประเทศ ที่จะเกิดขึ้นในกรอบความร่วมมือเศรษฐกิจของประเทศไทย และประเทศเพื่อนบ้านเพื่อเปิดประตูการค้าเสรีกับกลุ่มประเทศลุ่มแม่น้ำโขงและกลุ่มประเทศอาเซียน เสริมโครงข่ายทางหลวงที่สำคัญทางภาคเหนือ ยกระดับและพัฒนาด้านการท่องเที่ยวของประเทศให้เป็นสากลยิ่งขึ้น เนื่องจากทางหลวงสายดังกล่าวผ่านจังหวัดอุตรดิตถ์ แพร่ และลำปาง ซึ่งมีสถานที่ท่องเที่ยวจำนวนมาก
วันศุกร์ที่ 21 มกราคม 2565
​โฆษกรัฐบาลเผย นายกฯ สั่งการออกมาตรการลดค่าธรรมเนียมการจดทะเบียนโอนและจำนองอสังหาฯ บรรเทาภาระพี่น้องประชาชน สร้างความมั่นคงทางเศรษฐกิจแก่ประเทศ
​โฆษกรัฐบาลเผย นายกฯ สั่งการออกมาตรการลดค่าธรรมเนียมการจดทะเบียนโอนและจำนองอสังหาฯ บรรเทาภาระพี่น้องประชาชน สร้างความมั่นคงทางเศรษฐกิจแก่ประเทศ
วันนี้ 21 มกราคม 2565 นายธนกร วังบุญคงชนะ โฆษกประจำสำนักนายกรัฐมนตรี เปิดเผยถึง ความคืบหน้ามาตรการสนับสนุนและบรรเทาภาระแก่พี่น้องประชาชน โดยการลดหย่อนการเรียกเก็บค่าธรรมเนียมการจดทะเบียนโอนและจดทะเบียนจำนองอสังหาริมทรัพย์ ซึ่งเป็นหนึ่งในมาตรการกระตุ้นเศรษฐกิจของรัฐบาล ตามมติคณะรัฐมนตรี (ครม.) เมื่อวันที่ 21 ธ.ค. 2564 โดยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ติดตามความก้าวหน้าในการดำเนินมาตรการมาอย่างต่อเนื่อง พร้อมเน้นย้ำให้หน่วยงานที่เกี่ยวข้องเร่งรัดดำเนินการเพื่อช่วยบรรเทาภาระของพี่น้องประชาชน ช่วยสร้างโอกาสและหลักประกันความมั่นคงในที่อยู่อาศัย
โดยล่าสุด เมื่อวันที่ 17 ม.ค. 2565 กระทรวงมหาดไทย ได้มีประกาศกระทรวงมหาดไทย จำนวน 4 ฉบับ ซึ่งกำหนดให้มีการลดค่าธรรมเนียมการจดทะเบียนการโอนและจำนองอสังหาริมทรัพย์ และการลดค่าธรรมเนียมเพื่อสนับสนุนการปรับปรุงโครงสร้างหนี้ เพื่อบรรเทาภาระแก่พี่น้องประชาชนผู้ที่ต้องการมีที่อยู่อาศัยเป็นของตนเอง และเป็นการส่งเสริมการซื้อขายอสังหาริมทรัพย์เพื่อสร้างความมั่นคงในทางเศรษฐกิจ รวมถึงช่วยรักษาระดับกิจกรรมทางเศรษฐกิจในภาคอสังหาริมทรัพย์ และธุรกิจที่เกี่ยวเนื่องกับภาคอสังหาริมทรัพย์ในช่วงสถานการณ์การแพร่ระบาดของโควิด-19
นายธนกร กล่าวอีกว่า ที่ผ่านมา รัฐบาลได้มีมาตรการแบ่งเบาภาระผู้ที่ต้องการมีที่อยู่อาศัยมาอย่างต่อเนื่อง โดยธนาคารแห่งประเทศไทย (ธปท.) ได้ผ่อนคลายหลักเกณฑ์การกำกับดูแลสินเชื่อเพื่อที่อยู่อาศัยและสินเชื่ออื่นที่เกี่ยวเนื่องกับสินเชื่อเพื่อที่อยู่อาศัย (มาตรการ LTV) เป็นการชั่วคราว โดยคาดว่าการผ่อนคลายมาตรการในครั้งนี้ จะช่วยดึงเม็ดเงินใหม่เข้าสู่ระบบเศรษฐกิจผ่านภาคอสังหาริมทรัพย์ที่มีความสำคัญและมีธุรกิจเกี่ยวเนื่อง คิดเป็นกว่า 9.8% ของ GDP และมีการจ้างงานรวมกว่า 2.8 ล้านคนโดยนายกฯ สั่งการอย่างใกล้ชิดเพื่อกำหนดมาตรการดังกล่าว เชื่อมั่นว่าจะช่วยแบ่งเบาภาระแก่พี่น้องประชาชนผู้ที่ต้องการมีที่อยู่อาศัยของตนเอง แต่ได้รับผลกระทบจากสถานการณ์โควิด-19 รวมถึงเป็นการช่วยเหลือปรับโครงสร้างหนี้ของลูกหนี้ให้มีสภาพคล่องเพิ่มขึ้น และสามารถฟื้นฟูฐานะและกิจการ จนสามารถประกอบอาชีพต่อไปได้ รวมทั้งสร้างโอกาสให้ประชาชนทุกกลุ่มสามารถเข้าถึงที่อยู่อาศัย นอกจากนี้ คาดว่ามาตรการดังกล่าวจะมีส่วนสำคัญในการกระตุ้นและฟื้นฟูเศรษฐกิจที่ได้รับผลกระทบจากสถานการณ์โควิด-19 สร้างประโยชน์แก่สาธารณะ และความมั่นคงทางเศรษฐกิจให้แก่ประเทศ
..........................
วันพุธที่ 23 กุมภาพันธ์ 2565
พลเอก ประวิตรฯ เน้นย้ำ กกท. ดำเนินงานติดตามการดำเนินงานเบิกจ่ายงบลงทุนที่เกี่ยวข้องกับการก่อสร้างในโครงการที่สำคัญให้เป็นไปตามกฎหมายและระเบียบอย่างเคร่งครัด
พลเอก ประวิตร วงษ์สุวรรณ รองนายกรัฐมนตรี เน้นย้ำ กกท. ดำเนินงานติดตามการดำเนินงานเบิกจ่ายงบลงทุนที่เกี่ยวข้องกับการก่อสร้างในโครงการที่สำคัญให้เป็นไปตามกฎหมายและระเบียบอย่างเคร่งครัด คำนึงให้เกิดประโยชน์สูงสุดแก่ประชาชน
วันนี้ (23 ก.พ.65) เวลา 09.30 น. ณ ห้องประชุมมูลนิธิอนุรักษ์ป่ารอยต่อ พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการการกีฬาแห่งประเทศไทย ครั้งที่ 2/2565 ผ่านระบบ Video Conference ร่วมกับหน่วยงานที่เกี่ยวข้อง โดยมีนายก้องศักด ยอดมณี ผู้ว่าการการกีฬาแห่งประเทศไทย เข้าร่วมด้วย
โอกาสนี้ รองนายกรัฐมนตรี ได้ติดตามความคืบหน้าการแก้ไขพระราชบัญญัติควบคุมการใช้สารต้องห้ามทางกีฬา พ.ศ. 2555 โดยขอบคุณทุกฝ่ายที่เกี่ยวข้องที่ร่วมกันดำเนินการจนเกิดผลสำเร็จทำให้องค์กรต่อต้านการใช้สารต้องห้ามโลก (World Anti-Doping Agency: WADA) ได้ประกาศทางเว็บไซต์เมื่อวันที่ 3 กุมภาพันธ์ 2565 แจ้งเรื่องการถอดถอนสำนักงานควบคุมการใช้สารต้องห้ามทางการกีฬาของประเทศไทย ออกจากรายชื่อภาคีที่ไม่ปฏิบัติตามกฎ (non-compliant signatories) และได้รับการคืนสถานะในการปฏิบัติตามข้อกำหนดเรียบร้อยแล้ว
พร้อมกันนี้ รองนายกรัฐมนตรี ยังได้รับทราบสรุปผลการแข่งขันกีฬาโอลิมปิกเกมส์ (ฤดูหนาว) ครั้งที่ 24 ณ กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ 2565 ที่ผ่านมาซึ่งประเทศไทยได้ส่งคณะนักกีฬา เจ้าหน้าที่เข้าร่วมการแข่งขันทั้งสิ้น จำนวน 19 คน และนักกีฬาที่มีผลงานโดดเด่น ดังนี้ 1) Karen Chanloung ประเภท Cross-country skiing รายการ Women Individual Sprint Free (1,500 เมตร) ผลงาน อันดับที่ 61 ของการแข่งขันและเป็นอันดับที่ 6 ของเอเชีย สามารถทำเวลาได้ 3.36.00 นาที ซึ่งห่างจากอันดับที่ 1 เป็นเวลา 1.44.70 นาที 2) Mark chanloung ประเภท Cross-country skiing รายการ Men Individual Sprint Free (1,500 เมตร) ผลงาน อันดับที่ 51 ของการแข่งขันและเป็นอันดับที่ 3 ของเอเชีย โดยสามารถทำเวลาได้ 3.02.12 นาที ซึ่งห่างจากอันดับที่ 1 เป็นเวลา 1.27.40 นาที และ 3) Nicola zanon ประเภท Alpine skiing รายการ Men Giant Slalom ผลงาน อันดับที่ 38 ของการแข่งขันและเป็นอันดับที่ 4 ของเอเชีย โดยสามารถทำเวลาได้ เวลา 2.38.36 นาที ซึ่งห่างจากอันดับที่ 1 เป็นเวลา 29.01 วินาที
โดย รองนายกรัฐมนตรี ขอบคุณคณะนักกีฬาและเจ้าหน้าที่ทุกฝ่ายที่เกี่ยวข้องที่ร่วมกันดำเนินการทำผลงานออกมาเป็นที่ประจักษ์สร้างชื่อเสียงให้กับประเทศไทยแม้ไม่ได้อยู่ในอันดับที่หนึ่งก็ตามเนื่องจากข้อจำกัดของสภาพภูมิประเทศและอากาศของไทยที่ไม่ได้มีหิมะแต่ก็สร้างผลงานออกมาอยู่ในระดับที่น่าพอใจซึ่งการแข่งขันบางรายการอยู่ถึงอันดับที่ 4 ของเอเชียอีกด้วย
ในตอนท้าย รองนายกรัฐมนตรี ได้เน้นย้ำให้ กกท. ดำเนินงานติดตามการดำเนินงานเบิกจ่ายงบลงทุนที่เกี่ยวข้องกับการก่อสร้างในโครงการที่สำคัญให้เป็นไปตามกฎหมายและระเบียบอย่างเคร่งครัด รวมทั้งให้ดำเนินการจัดจ้างการดำเนินงานของสถานีโทรทัศน์เพื่อการท่องเที่ยวและกีฬา (T Sports 7 ) และบริหารสถานีโทรทัศน์ให้เกิดประโยชน์สูงสุดแก่ประชาชน พร้อมให้นำข้อสังเกตของคณะกรรมการฯ ไปประกอบการพิจารณาและเป็นแนวทางในการดำเนินงานให้เป็นไปตามเป้าหมายต่อไป
-----------------
วันจันทร์ที่ 12 กรกฎาคม 2564
PM appreciated Japan’s donation of COVID-19 vaccines.
PM appreciated Japan’s donation of COVID-19 vaccines.
July 12, 2021, at 08.30 hrs, at the Blue Room, Thai Khu Fah Building, Government House, Prime Minister and Defense Minister Gen. Prayut Chan-o-cha presided over the handover of COVID-19 vaccines to Thailand by the Japanese Government, which was undertaken via a videoconference. Attending the handover ceremony were Deputy Prime Minister and Minister of Public Health Anutin Charnvirakul, and H.E. Mr. Nashida Kazuya, Ambassador of Japan to Thailand, as the Japanese Government’s delegate. Government Spokesperson Anucha Burapachaisri disclosed detail of the handover as follows:
The Prime Minister expressed appreciation for the Japanese Government’s goodwill and hospitality, which demonstrates tight-knitted relations and the intent of the two countries to join forces in tackling the COVID-19 pandemic, as vaccination is a key to reduce the chance of virus transmission. This assistance of the Japanese Government would enhance access of COVID-19 vaccine among the Thai people, which will reduce the risk of hospitalization or death. The Prime Minister affirmed Thailand’s commitment to work together with Japan in leaping over all the obstacles.
The Japanese Ambassador presented to the Prime Minister Japanese Prime Minister Yoshihide Suga’s statement, according to which, Prime Minister Suga mentioned Thailand-Japan cooperation and assistance throughout the 135 years of the diplomatic relations. He also expressed hope that the donated vaccines would help smoothen Thailand’s vaccination process, and that this gesture of friendship would bring back smile and lead the two countries out of this crisis.
According to the Government Spokesperson, the agreement for the donation of vaccines has been signed by the Thai and Japanese Government on June 29, 2021. On July 9, 2021, 1,053,090 doses of AstraZeneca, produced in Japan by KM Biologics Co., Ltd. and Daiichi Sankyo Co., Ltd., were delivered to Thailand.
วันศุกร์ที่ 20 สิงหาคม 2564
กห. เร่งเพิ่มเตียงรับผู้ป่วยโควิดสีแดง - สีเหลือง พร้อมเสริมทัพแพทย์กว่า 500 คน
....
กระทรวงกลาโหม (กห.) ได้ขยายขีดความสามารถทางการแพทย์ใน รพ.ทหารแต่ละเหล่าทัพ โดยเพิ่มห้อง ICU รองรับผู้ป่วยโควิด-19 กลุ่มสีแดงอีก 80 เตียง และผู้ป่วยกลุ่มสีเหลืองอีก 306 เตียง
.
รวมทั้งเร่งตั้ง รพ.สนาม และ CI ในพื้นที่หน่วยทหารทั่วประเทศ โดยเป็นการทำงานร่วมกับสาธารณสุขจังหวัด พร้อมเรียกระดมทีมแพทย์แถว 2 กว่า 500 คน เข้ามาเสริมการทำงาน เพื่อดูแลประชาชนในพื้นที่
.
ส่วน รพ.สนาม ใน มทบ.11 กทม. ขณะนี้ อยู่ระหว่างปรับเพิ่มให้สามารถรองรับการตรวจเชื้อคัดกรองโรคได้เพิ่ม 500 คน ต่อวันในลักษณะขับรถยนต์มารับการตรวจ (Drive Thru)
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันศุกร์ที่ 11 กุมภาพันธ์ 2565
กสร. รุกแก้ปัญหาค้ามนุษย์ ยกระดับสู่ Tier 1 พุ่งเป้าขจัดการใช้แรงงานเด็ก
กรมสวัสดิการและคุ้มครองแรงงาน (กสร.) เร่งแก้ปัญหาการค้ามนุษย์ด้านแรงงานอย่างเป็นรูปธรรม เพื่อปลดล็อค Tier 2 Watch List โดยมีเป้าหมายที่ระดับ Tier1 1 โดยจัดประชุมเพื่อจัดทำแผนปฏิบัติการด้านการขจัดการใช้แรงงานเด็กในรูปแบบที่เลวร้าย
นายนิยม สองแก้ว อธิบดีกรมสวัสดิการและคุ้มครองแรงงานเปิดเผยว่า สถานการณ์การค้ามนุษย์ในประเทศไทย ปัจจุบันไทยอยู่ในระดับเทียร์ 2 ซึ่งต้องจับตามอง (Tier 2 Watch List) เพื่อยกระดับการจัดลำดับสถานการณ์การแก้ไขการค้ามนุษย์ในประเทศจาก Tier 2 watchlist เป็น Tier 1 ตามนโยบายของรัฐบาลพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พลเอก ประวิตร วงษ์สุวรรณ รองนายกรัฐมนตรีและนายสุชาติ ชมกลิ่น รัฐมนตรีว่าการกระทรวงแรงงานที่ดูแลในเรื่องการป้องกันและแก้ไขปัญหาการค้ามนุษย์โดยตรง เพื่อยกระดับเทียร์ให้สูงขึ้น จึงสั่งการให้กรมสวัสดิการและคุ้มครองแรงงาน กำหนดเป็นนโยบายเร่งด่วนด้านการป้องกันและแก้ไขปัญหาการค้ามนุษย์ด้านแรงงาน โดยพุ่งเป้าการตรวจสถานประกอบกิจการที่เสี่ยงต่อการใช้แรงงานเด็ก แรงงานบังคับ แรงงานขัดหนี้ และการค้ามนุษย์ด้านแรงงาน เพื่อคุ้มครองแรงงานไม่ให้มีการละเมิดสิทธิด้านแรงงานในกิจการประเภทต่าง ๆ ซึ่ง กสร. ได้จัดประชุมเชิงปฏิบัติการเพื่อจัดทำแผนปฏิบัติการด้านการขจัดการใช้แรงงานเด็กในรูปแบบที่เลวร้าย ปีงบประมาณ พ.ศ. 2566 – 2570 ซึ่งประกอบไปด้วย รูปแบบ ก. ทุกรูปแบบของการใช้ทาส หรือแนวปฏิบัติที่คล้ายกับการใช้ทาส เช่น การค้า และการซื้อขายเด็ก การขนส่งเด็ก แรงงานขัดหนี้ แรงงานไพร่ติดที่ดิน แรงงานบังคับ หรือเรียกเกณฑ์เด็กเพื่อใช้ในการสู้รบ รูปแบบ ข. การใช้ จัดหา หรือเสนอเด็กเพื่อการค้า เพื่อการค้าประเวณี เพื่อการผลิตสื่อลามก หรือเพื่อการแสดงลามก รูปแบบ ค. การใช้ จัดหา หรือเสนอเด็กเพื่อกิจกรรมที่ผิดกฎหมาย โดยเฉพาะเพื่อผลิตและขนส่ง ยาเสพติดตามที่นิยามไว้ในสนธิสัญญาระหว่างประเทศที่เกี่ยวข้อง และรูปแบบ ง. งานซึ่งโดยลักษณะของงาน หรือโดยสภาพแวดล้อมในการทำงานมีแนวโน้มที่จะเป็นอันตรายต่อสุขภาพ ความปลอดภัย และศีลธรรมของเด็ก โดยมีหน่วยงานที่มีภารกิจเกี่ยวข้องกับการดำเนินงานขจัดการใช้แรงงานเด็กในรูปแบบที่เลวร้ายมาร่วมประชุม เพื่อร่วมกันแก้ปัญหาการใช้แรงงานเด็กในรูปแบบที่เลวร้ายที่มีความเชื่อมโยงกับปัญหาด้านการค้ามนุษย์ และแรงงานบังคับในหลายประเด็น ทำให้มีความจำเป็นอย่างยิ่ง
ในการกำหนดแนวทางการแก้ไขปัญหาโดยเร่งด่วน
อธิบดี กสร.กล่าวเพิ่มเติมว่า การประชุมเชิงปฏิบัติการในครั้งนี้จะเป็นการระดม ความคิดเห็นจากผู้แทนหน่วยงานที่มีภารกิจเกี่ยวข้องกับการแก้ไขปัญหาการใช้แรงงานเด็ก ในรูปแบบที่เลวร้ายของประเทศไทยเพื่อนำมากำหนดแนวทางการจัดทำแผนปฏิบัติการด้านการขจัดการใช้แรงงานเด็กในรูปแบบที่เลวร้าย ปีงบประมาณ พ.ศ. 2566 - 2570 ให้เกิดความสอดคล้องกับการดำเนินการตามแผนยุทธศาสตร์ชาติ รวมถึงให้หน่วยงานที่เกี่ยวข้องได้นำไปใช้เป็นแผนแม่บทในการดำเนินการขจัดการใช้แรงงานเด็กในรูปแบบที่เลวร้ายได้อย่างมีประสิทธิภาพ และเป็นไปในทิศทางเดียวกัน
วันศุกร์ที่ 17 มิถุนายน 2565
ปลัด สธ. มอบแนวคิดผลิตแพทย์รุ่นใหม่ เป็นนักคิด นักวางแผน เชื่อมโยงระบบสาธารณสุข
ปลัดกระทรวงสาธารณสุข มอบแนวคิดผู้บริหารคณะแพทยศาสตร์ และศูนย์แพทยศาสตร์ศึกษาชั้นคลินิกของสถาบันต่างๆ ทั่วประเทศ ในการอบรมหลักสูตร “การพัฒนาผู้บริหารสถาบันผลิตแพทย์แห่งประเทศไทยรุ่นที่ 21”
ปลัดกระทรวงสาธารณสุข มอบแนวคิดผู้บริหารคณะแพทยศาสตร์ และศูนย์แพทยศาสตร์ศึกษาชั้นคลินิกของสถาบันต่างๆ ทั่วประเทศ ในการอบรมหลักสูตร “การพัฒนาผู้บริหารสถาบันผลิตแพทย์แห่งประเทศไทยรุ่นที่ 21” ให้ผลิตแพทย์รุ่นใหม่ที่เป็นนักคิด นักวางแผน เชื่อมโยงกับระบบสาธารณสุข เพื่อให้เกิดการพัฒนางานที่มีคุณภาพและประสิทธิภาพ
วันนี้ (17 มิถุนายน 2565) ที คณะแพทยศาสตร์ จุฬาลงกรณ์มหาวิทยาลัย กรุงเทพมหานคร นพ.เกียรติภูมิ วงศ์รจิต ปลัดกระทรวงสาธารณสุข บรรยายพิเศษหัวข้อ นโยบายสาธารณสุขและการส่งเสริมและพัฒนาบุคลากรทางการแพทย์ ในการฝึกอบรมหลักสูตร “การพัฒนาผู้บริหารสถาบันผลิตแพทย์แห่งประเทศไทย รุ่นที่ 21” โดยมี ผู้บริหารคณะแพทยศาสตร์ และศูนย์แพทยศาสตร์ศึกษาชั้นคลินิกสถาบันต่างๆ ทั่วประเทศ เข้าร่วมอบรมรวม 40 คน
นพ.เกียรติภูมิ กล่าวว่า ระบบสาธารณสุขในสภาพสังคมปัจจุบันมีความท้าทายหลายด้าน ได้แก่ 1) การเป็นสังคมผู้สูงวัย ซึ่งต้องปรับระบบบริการทางด้านการแพทย์ให้สามารถเข้าถึงได้สะดวก 2) ความเป็นวิถีคนเมือง3)ความเหลื่อมล้ำทางสังคม 4)ภาวะโรคร้อน ภัยพิบัติ และความเสี่ยงโรคอุบัติใหม่ ซึ่งต้องเตรียมพร้อมรองรับ5)สถานการณ์โรคโควิด 19 ซึ่งระบบบริการ สถานพยาบาล ต้องปรับตัวในการดูแลรักษาผู้ป่วย รวมถึงการป้องกันโรค และ 6)ความก้าวหน้าทางเทคโนโลยี ซึ่งกระทรวงสาธารณสุขมีระบบฐานข้อมูลประชาชนจำนวนมาก เช่น ระบบหมอพร้อม ที่มีฐานข้อมูลประชาชนในกว่า 31 ล้านคน สามารถนำมาใช้ให้เกิดประโยชน์ด้านการแพทย์และสาธารณสุขและสุขภาพประชาชนได้
นพ.เกียรติภูมิ กล่าวต่อว่า สำหรับนโยบายและแผนงานด้านการแพทย์และสาธารณสุข ในปี 2565 ที่สำคัญคือ พัฒนาระบบปฐมภูมิที่เข้มแข็ง ด้วยระบบ 3 หมอ และพัฒนาศักยภาพ รพ.สต., ระบบเศรษฐกิจสุขภาพ โดยเพิ่มมูลค่านวัตกรรมผลิตภัณฑ์ บริการสุขภาพสู่การเป็นศูนย์กลางสุขภาพนานาชาติ สมุนไพรกัญชา กัญชง, สุขภาพดีวิถีใหม่เพื่ออยู่ร่วมกับโควิด 19, ระบบบริการก้าวหน้า, การดูแลสุขภาพผู้สูงอายุแบบองค์รวม, ส่งเสริมธรรมาภิบาลและการเป็นองค์กรแห่งความสุข
ในส่วนของการสร้างบุคลากรทางการแพทย์รุ่นใหม่ ต้องผลักดันให้เข้าใจในยุทธศาสตร์ด้านสังคม และด้านสาธารณสุขในภาพรวมทั้งระบบ และเป็นไปในทิศทางเดียวกัน รวมถึงส่งเสริมและพัฒนาให้มีวิธีคิดภายใต้หลักเหตุผล มีการตั้งคำถาม หาความรู้เพิ่มเติม วิเคราะห์ สังเคราะห์และบูรณาการความคิด ให้เชื่อมโยงกับระบบสาธารณสุขเพื่อทดแทนบุคลากรเดิม ที่สำคัญ ขอให้ผู้บริหารยึดหลัก CPR คือ C (Create) : เป็นนักคิดที่ดี, P (Positive) : มองโลกในแง่บวก มองหาโอกาสมากกว่าอุปสรรค และ R (Response Social) : ทำทุกอย่างเพื่อสังคมและประเทศชาติ โดยเฉพาะในยุคที่โลกมีความเปลี่ยนแปลง เพื่อให้เกิดการพัฒนางานที่มีคุณภาพและประสิทธิภาพต่อไป
******************************************* 17 มิถุนายน 2565
วันพฤหัสบดีที่ 13 มกราคม 2565
รัฐมนตรีช่วยเกษตรฯ ตรวจเยี่ยมการดำเนินงานของด่านศุลกากรหนองคายและหน่วยงานในสังกัดกระทรวงเกษตรฯ
รัฐมนตรีช่วยเกษตรฯ ตรวจเยี่ยมการดำเนินงานของด่านศุลกากรหนองคายและหน่วยงานในสังกัดกระทรวงเกษตรฯ พร้อมหามาตรการส่งเสริมสินค้าเกษตรส่งออกไปยังต่างประเทศ
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ เปิดเผยภายหลังติดตามสถานการณ์การค้าชายแดน ณ ห้องประชุมด่านศุลกากรหนองคาย อ.เมือง จ.หนองคาย ว่า หลังจากได้มีการเปิดวิ่งรถไฟจีน - ลาว (คุนหมิง - เวียงจันทร์) เมื่อวันที่ 3 ธันวาคม 2564 ที่ผ่านมา ซึ่งมีระยะทางประมาณ 1,035 กิโลเมตร ทำให้ผู้ประกอบการประหยัดต้นทุนและระยะเวลาในการขนส่งสินค้าจากไทยไปจีน และ สปป.ลาว รวมไปถึงภูมิภาคตะวันออกกลาง และทวีปยุโรป ส่งผลให้จังหวัดหนองคายกลายเป็นศูนย์กลางการค้า การลงทุน การค้าชายแดน การท่องเที่ยว การขนส่งโลจิสติกส์ รวมถึงด้านการบริการที่พัก โรงแรม ร้านอาหาร และมีสินค้านำเข้าและส่งออกเพิ่มมากขึ้นด้วย นอกจากนี้ ยังมีการหารือถึงการเปิดด่านแบบ One day go ระหว่างไทยกับ สปป.ลาว แบบไปเช้าเย็นกลับ ซึ่งจะทำให้ได้ประโยชน์ร่วมกันทั้งสองประเทศอีกด้วย
ทั้งนี้ รัฐมนตรีช่วยว่าการกระทรวงเกษตรและสหกรณ์ ได้มอบแนวทางการดำเนินงานต่อหน่วยงานในสังกัดกระทรวงเกษตรและสหกรณ์ และหน่วยงานที่เกี่ยวข้อง โดยให้ดูสถานการณ์การผลิตสินค้าเกษตรว่ามีสินค้าชนิดใดที่สามารถส่งออกผ่านเส้นทางดังกล่าวได้ ควรหามาตรการที่จะส่งเสริมและผลักดันสินค้าเกษตร ทั้งด้านพืช ประมง ปศุสัตว์ ให้สามารถส่งออกไปยังประเทศต่าง ๆ ได้ต่อไป
จากนั้นได้ลงพื้นที่ตรวจเยี่ยมการดำเนินงาน ณ ด่านสะพานมิตรภาพไทย-ลาว แห่งที่ 1 ซึ่งได้มีการปล่อยขบวนรถขนส่งสินค้าด้านการเกษตร ที่ผ่านพิธีการศุลกากรเรียบร้อยแล้ว
วันอังคารที่ 15 มีนาคม 2565
ครม.อนุมัติงบกลางวงเงิน 1,848 ล้านบาทเป็นค่าตอบแทนและค่าจ้างผู้ปฏิบัติงานให้ราชการ สำหรับสำนักงานเขตพื้นที่การศึกษา (สพท.) และโรงเรียน
ครม.อนุมัติงบกลางวงเงิน 1,848 ล้านบาทเป็นค่าตอบแทนและค่าจ้างผู้ปฏิบัติงานให้ราชการ สำหรับสำนักงานเขตพื้นที่การศึกษา (สพท.) และโรงเรียน เผยนายกรัฐมนตรีห่วงใยบุคลากรครูเร่งเพิ่มแรงจูงใจให้อยู่ในระบบลดเหลื่อมล้ำทางการศึกษา
วันที่ 15 มีนาคม 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรีกล่าวว่า คณะรัฐมนตรี (ครม.) อนุมัติงบประมาณรายจ่ายประจำปีงบประมาณ 2565 งบกลาง รายการเงินสำรองจ่ายเพื่อกรณีฉุกเฉินหรือจำเป็น เพื่อเป็นค่าตอบแทนและค่าจ้างผู้ปฏิบัติงานให้ราชการ สำหรับสำนักงานเขตพื้นที่การศึกษา (สพท.) และโรงเรียน กรอบวงเงิน 1,848 ล้านบาท
การจัดสรรงบกลางดังกล่าว มาจากข้อสั่งการที่นายกรัฐมนตรีต้องการสร้างขวัญกำลังใจให้แก่บุคลากรทางการศึกษาทั้งธุรการโรงเรียน ครูคลังสมองและตำแหน่งอื่นๆ ไม่ให้ถูกเลิกจ้าง มีกำลังใจในการปฏิบัติหน้าที่ทั้งการสอนและสนับสนุนการสอนให้มีประสิทธิภาพ โดยเฉพาะสถานศึกษาโดยเฉพาะในพื้นที่ห่างไกล สามารถรักษาบุคลากรที่มีความเชี่ยวชาญในการปฏิบัติงานด้านเอกสาร ให้ครูไม่ต้องเจียดเวลาการสอนไปทำงานธุรการจนกระทบต่อผลสัมฤทธิ์ทางการสอน
น.ส.ไตรศุลี กล่าวว่า สำหรับความเป็นมาของการจัดสรรงบประมาณครั้งนี้ เป็นไปตามที่กระทรวงศึกษาธิการได้รายงานว่า สำนักงานคณะกรรมการการศึกษาขั้นพื้นฐาน(สพฐ.) มีความจำเป็นต้องจ้างผู้ปฏิบัติงานให้ราชการ ในปีงบประมาณ 2565 จำนวน 61,119 อัตรา 16 ตำแหน่ง เช่น ธุรการโรงเรียน ครูรายเดือนเพื่อแก้ไขปัญหาโรงเรียนขาดแคลนครูขั้นวิกฤต และครูพี่เลี้ยงเด็กพิการ ซึ่งข้อมูล ณ เดือนตุลาคม 2564 ต้องใช้งบประมาณ 8,315 ล้านบาท แต่ได้รับจัดสรรงบประมาณรายจ่ายประจำปีงบประมาณ 2565 จำนวน 5,063 ล้านบาท ซึ่งไม่เพียงพอ
ทั้งนี้ สพฐ. ได้ขอรับการจัดสรรงบกลางส่วนที่ยังขาดอีก 3,251 ล้านบาท ซึ่งนายกรัฐมนตรีได้เห็นชอบให้จัดสรรงบประมาณสนับสนุนตามที่ สพฐ. ขอมาแต่อนุมัติกรอบวงเงิน 1,848 ล้านบาท เท่าที่จำเป็นและค่าใช้จ่ายที่เกิดขึ้นจริง ซึ่งข้อมูล ณ เดือนม.ค. 2565 มีการจ้างอยู่ 58,873 อัตรา เนื่องจากมีการลาออกของลูกจ้างไปแล้ว 2,246 อัตรา
“นายกรัฐมนตรีมีความห่วงใยต่อบุคลากรทางการศึกษาจึงเห็นชอบให้มีการจัดสรรงบกลางเพื่อเป็นค่าตอบแทนและค่าจ้างตามที่กระทรวงศึกษาธิการเสนอ นายกรัฐมนตรีเห็นว่าคุณภาพชีวิตของบุคลากรทางการศึกษาจะส่งผลสำคัญต่อคุณภาพการศึกษาของนักเรียน โดยเฉพาะนักเรียนในพื้นที่ห่างไกลและทุรกันดาร จึงต้องให้ความมั่นคงเพื่อเป็นแรงจูงใจให้ครูยังอยู่ในระบบเพื่อลดความเหลื่อมล้ำทางความรู้ และการศึกษาที่จะเกิดขึ้นกับเยาวชน” น.ส.ไตรศุลี กล่าว
--------------------------
วันจันทร์ที่ 25 เมษายน 2565
​PM pleased with success and popularity of Thailand Pavilion at “World Expo 2020 Dubai”
​PM pleased with success and popularity of Thailand Pavilion at “World Expo 2020 Dubai”
April 25, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha was reported on and congratulated the success and popularity of Thailand Pavilion at the “World Expo 2020 Dubai”, held in Dubai, UAE. Thailand Pavilion was set up under theme: "Mobility for the Future", and ranked 4th as the most visited pavilions among 192 countries exhibited at the Expo. Ministry of Digital Economy and Society's Digital Economy Promotion Agency (DEPA), the core agency responsible for Thailand Pavilion, disclosed that throughout the organization period of the World Expo 2020 Dubai (October 1, 2021- March 31, 2022), Thailand Pavilion was visited by over 2.35 million people, or 9.8% of all the attendees, which exceeded the target set at 7%. According to Google Public Review, only the pavilions of Saudi Arabia, Pakistan, and UAE were ahead of Thailand in terms of popularity.
In addition to its popularity, the Thailand Pavilion received an Honourable Mention in the Editor's Choice Award category from Exhibitor magazine, which has been widely recognised within the exhibition industry worldwide. According to a visitor survey, 82% of visitors also preferred Thailand Pavilion to the other pavilions, while 92% said they wanted to travel to Thailand after visiting the exhibition.
The Government Spokesperson added that the Prime Minister thanked all concerned agencies, both public and private sectors, for joining forces in demonstrating Thailand's potential at the international stage. He also commended the commitment and dedication of over 60 staffs and youths who manned the Pavilion. Participating in the World Expo 2020 Dubai also paved ways for Thai SMEs entrepreneurs to promote potential Thai products in the Middle Eastern region, which could be the distribution center to the nearby regions.
The World Expo is the 3rd largest world event, following the Olympics and the FIFA's World Cup. The event is held once every 5 years to provide an opportunity for countries around the world to showcase their potential in both architecture, fine arts, and technology, and to promote trade and investment. It is also an opportunity for Thailand to present its soft power which has been placed importance by the Prime Minister, i.e., Thai identities, music, performances, and food.
วันพุธที่ 7 กรกฎาคม 2564
ส่วนราชการเร่งช่วยเหลือผู้ได้รับผลกระทบจากเหตุระเบิดโรงงานหมิงตี้ เคมิคอล อ.บางพลี จ.สมุทรปราการ
ส่วนราชการเร่งช่วยเหลือผู้ได้รับผลกระทบจากเหตุระเบิดโรงงานหมิงตี้ เคมิคอล อ.บางพลี จ.สมุทรปราการ
วันที่ 7 ก.ค.64 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ขณะนี้ทุกส่วนราชการได้เร่งให้ความช่วยเหลือประชาชนที่ได้รับผลกระทบจากเหตุโรงงานหมิงตี้ เคมิคอล อ.บางพลี จ.สมุทรปราการ ระเบิด ตามบัญชาพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ซึ่งนายกรัฐมนตรียังได้สั่งการจังหวัดและหน่วยงานที่เกี่ยวข้องคงการเฝ้าระวังในพื้นที่อีกระยะหนึ่ง เพื่อป้องกันเหตุเพลิงไหม้ไม่ให้เกิดซ้ำ พร้อมยืนยันจะให้การดูแลผู้ที่ได้รับบาดเจ็บและความเสียหายตามสิทธิ รวมทั้งได้สั่งการให้หน่วยงานที่เกี่ยวข้องเร่งค้นหาสาเหตุ เพื่อป้องกันไม่ได้เกิดเหตุขึ้นอีกในอนาคต
รองโฆษกประจำสำนักนายกรัฐมนตรียังเปิดเผยถึงมาตรการช่วยเหลือจากส่วนราชการ อาทิ กระทรวงแรงงาน สำนักงานประกันสังคมจะได้ตรวจสอบสถานะความเป็นผู้ประกันตนที่ได้รับบาดเจ็บทั้งผู้ประกันตนตามมาตรา 33 มาตรา 38 มาตรา 39 และมาตรา 40 ให้เข้ารับการรักษาพยาบาลตามสิทธิประโยชน์ในเรื่องของการรักษาพยาบาล และสิทธิอื่น ๆ ที่พึงได้ โดยแยกเป็นการประสบอันตรายเนื่องจากการทำงาน ซึ่งมีสิทธิได้รับสิทธิความคุ้มครองตามพระราชบัญญัติเงินทดแทน พ.ศ. 2537 และพระราชบัญญัติเงินทดแทน (ฉบับที่ 2) พ.ศ. 2561 เป็นค่ารักษาพยาบาลเท่าที่จ่ายจริงตามความจำเป็น และค่าทดแทนกรณีหยุดพักรักษาตัว ร้อยละ70 ของค่าจ้างรายเดือน กรณีลูกจ้างสูญเสียสมรรถภาพในการทำงานของร่างกาย จะจ่ายร้อยละ70 ของค่าจ้างรายเดือนตามระยะเวลาที่กำหนดแต่ไม่เกิน 10 ปี
กระทรวงการพัฒนาสังคมและความมั่นคงของมนุษย์ โดยสถาบันพัฒนาองค์กรชุมชน (องค์การมหาชน) ได้ให้เงินช่วยเหลือสำหรับการย้ายบ้านชั่วคราว จากไม่สามารถอยู่อาศัยในที่พักเดิมได้ ครอบครัวละ 18,000 บาท การเคหะแห่งชาติ จัดหาโรงแรม/ห้องพักราคาถูก สำหรับผู้ต้องการที่อยู่อาศัยเร่งด่วน หากไม่สามารถจ่ายค่าใช้จ่าย การเคหะแห่งชาติจะจัดสรรห้องพักเพื่อให้ความช่วยเหลือต่อไป โดยติดต่อที่สายด่วน พม. โทร. 1300 บริการ 24 ชั่วโมง สำหรับกระทรวงศึกษาธิการจัดหาที่พักให้ครู บุคลากร และครอบครัว ของโรงเรียนในพื้นที่ที่ได้รับผลกระทบ
นอกจากนี้ คณะกรรมการกำกับและส่งเสริมการประกอบธุรกิจประกันภัย บูรณาการร่วมกับภาคอุตสาหกรรมประกันภัย สมาคมประกันชีวิตไทย สมาคมประกันวินาศภัยไทย และบริษัทประกันภัย ตรวจสอบข้อมูลการทำประกันภัยของผู้เสียชีวิตและผู้บาดเจ็บ เพื่อให้ความช่วยเหลือเยียวยาด้านประกันภัยอย่างเร่งด่วน เพื่อบูรณาการการจ่ายสินไหมทดแทนให้กับประชาชนผู้เดือดร้อนจากเหตุการณ์ในครั้งนี้ สำหรับรายที่ไม่ได้ทำประกันภัยครอบคลุมความสูญเสียหรือความเสียหายที่เกิดขึ้นไว้ จะได้รับการชดใช้จากการประกันภัยความรับผิดตามกฎหมายต่อบุคคลภายนอก ซึ่งโรงงานได้ทำประกันภัยดังกล่าวรองรับไว้ด้วยวงเงินเอาประกันภัย 20 ล้านบาท
“หน่วยงานยังมีการเฝ้าระวังในพื้นที่ เพื่อไม่เกิดเหตุซ้ำรวมทั้งหาทางกำจัดสารเคมีที่เหลืออยู่ และหลังจากนี้ จังหวัดสมุทรปราการจะร่วมกับองค์การปกครองส่วนท้องถิ่น เพื่อสำรวจความเสียหายและผลกระทบกับประชาชนที่ได้รับบาดเจ็บ บ้านเรือนและทรัพย์สินเสียหาย เพื่อให้การเยียวยาตามระเบียบหลักเกณฑ์การใช้จ่ายเงินทดรองราชการเพื่อช่วยเหลือผู้ประสบภัยพิบัติกรณีฉุกเฉินต่อไป” นางสาวรัชดา ฯ กล่าว
วันอังคารที่ 10 สิงหาคม 2564
กรมแพทย์แผนไทยฯ ยืนยัน ฟ้าทะลายโจร ป้องกันป่วยโควิดรุนแรงได้
....
อธิบดีกรมการแพทย์แผนไทยและการแพทย์ทางเลือก เผยงานวิจัยฟ้าทะลายโจรรักษาโควิด-19 ที่อยู่ระหว่างเสนอตีพิมพ์ในวารสารวิชาการนานาชาติ ไม่ได้ถูกปฏิเสธ เพียงแต่นักวิจัยไทยขอนำกลับมาแก้ไขเรื่องค่าสถิติที่คำนวณได้ให้ชัดเจน เพื่อความสมบูรณ์ก่อนตีพิมพ์เผยแพร่
.
สำหรับผลการศึกษาวิจัยเปรียบเทียบการใช้สมุนไพรฟ้าทะลายโจรของกรมการแพทย์แผนไทยฯ พบว่า กลุ่มที่ได้รับสารสกัดฟ้าทะลายโจร 29 ราย ไม่พบอาการปอดอักเสบทั้งหมด แม้จะยังมีเชื้อไวรัสอยู่บ้างเพียง 10 ราย แสดงให้เห็นว่ามีแนวโน้มได้ผลดี ลดความรุนแรงของโรคไม่ให้ถึงขั้นมีปอดอักเสบ และไม่พบผลกระทบเรื่องตับ ไต และระบบเลือด จึงถือว่ามีความปลอดภัย
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันศุกร์ที่ 4 มีนาคม 2565
ผลการปราบปรามผู้กระทำผิดกฎหมายสรรพสามิตประจำปีงบประมาณ พ.ศ. 2565 ระหว่างวันที่ 25 กุมภาพันธ์ – 3 มีนาคม 2565
ผลการปราบปรามผู้กระทำผิดกฎหมายสรรพสามิตประจำปีงบประมาณ พ.ศ. 2565 ระหว่างวันที่ 25 กุมภาพันธ์ – 3 มีนาคม 2565 พบการกระทำผิด จำนวน 366 คดี คิดเป็นเงินค่าปรับ 6.01 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดำเนินงานตามมาตรการเชิงรุกในการป้องกันและปราบปรามผู้กระทำผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทำแผนเฉพาะกิจปราบปรามผู้กระทำผิดกฎหมายสรรพสามิตโดยระดมกำลังเจ้าหน้าที่ชุดเฉพาะกิจจากสำนักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกำลังกับหน่วยงานที่เกี่ยวข้องร่วมกันตรวจสอบและปราบปรามการกระทำผิดกฎหมายสรรพสามิตตามพื้นที่เป้าหมายที่คาดว่าอาจมีการกระทำผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สำหรับผลการปราบปรามผู้กระทำผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 25 กุมภาพันธ์ –3 มีนาคม 2565) พบว่ามีการกระทำผิด จำนวน 366 คดี คิดเป็นเงินค่าปรับ 6.01 ล้านบาท โดยแยกเป็น สุรา จำนวน 201 คดี ค่าปรับ 2.21 ล้านบาท ยาสูบ จำนวน 102 คดี ค่าปรับ 2.32 ล้านบาท ไพ่ จำนวน 8 คดี ค่าปรับ 0.07 ล้านบาท น้ำมันและผลิตภัณฑ์น้ำมัน จำนวน 11 คดี ค่าปรับ 0.05 ล้านบาท น้ำหอม จำนวน 2 คดี ค่าปรับ 0.21 ล้านบาท รถจักรยานยนต์ จำนวน 27 คดี ค่าปรับ 0.61 ล้านบาท และสินค้าอื่น ๆ จำนวน 15 คดี ค่าปรับ 0.54 ล้านบาท โดยมีของกลางแยกเป็นน้ำสุรา จำนวน 7,692.690 ลิตร ยาสูบ จำนวน 878,752 ซอง ไพ่ จำนวน 3,465 สำรับ น้ำมันและผลิตภัณฑ์น้ำมัน จำนวน 330.000 ลิตร น้ำหอม จำนวน 130 ขวด รถจักรยานยนต์ จำนวน 31 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม 2564 – 3 มีนาคม 2565 พบว่ามีการกระทำผิด จำนวน 11,668 คดี คิดเป็นเงินค่าปรับ 222.55 ล้านบาท โดยแยกเป็น สุรา จำนวน 6,147 คดี ค่าปรับ 57.19 ล้านบาท ยาสูบ จำนวน 4,125 คดี ค่าปรับ 111.08 ล้านบาท ไพ่ จำนวน 198 คดี ค่าปรับ 1.88 ล้านบาท น้ำมันและผลิตภัณฑ์น้ำมัน จำนวน 297 คดี ค่าปรับ 17.06 ล้านบาท น้ำหอม จำนวน 58 คดี ค่าปรับ 2.74 ล้านบาท รถจักรยานยนต์ จำนวน 579 คดี ค่าปรับ จำนวน 13.53 ล้านบาท และสินค้าอื่น ๆ จำนวน 264 คดี ค่าปรับ 19.07 ล้านบาท โดยมีของกลางแยกเป็นน้ำสุรา จำนวน 81,445.950 ลิตร ยาสูบ จำนวน 2,679,643 ซอง ไพ่ จำนวน 13,062 สำรับ น้ำมันและผลิตภัณฑ์น้ำมัน จำนวน 525,263.000 ลิตร น้ำหอม จำนวน 75,868 ขวด รถจักรยานยนต์ จำนวน 707 คัน
“หากประชาชนท่านใดทราบเบาะแสการกระทำความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสำนักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
ฝ่ายประชาสัมพันธ์ สำนักงานเลขานุการกรม กรมสรรพสามิต
โทร/โทรสาร 0 2241 4778
https://webdev.excise.go.th/act2560/suppress-news/42-2565/772-2565-25-3-2565-10
วันพุธที่ 2 มีนาคม 2565
สธ. รับมอบรถพยาบาลฉุกเฉิน จากมูลนิธิเอื้อรดี ส่งให้โรงพยาบาล 5 แห่ง
กระทรวงสาธารณสุข รับมอบรถพยาบาลฉุกเฉิน พร้อมอุปกรณ์ช่วยชีวิต จำนวน 5 คัน มูลค่ากว่า 10.5 ล้านบาท จากมูลนิธิเอื้อรดี เพื่อสนับสนุนภารกิจด้านสาธารณสุขในการรับส่งต่อผู้ป่วยของโรงพยาบาลในสังกัด 5 แห่ง
วันนี้ (2 มีนาคม 2565) ที่กระทรวงสาธารณสุข นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยดร.สาธิต ปิตุเตชะ รัฐมนตรีช่วยว่าการกระทรวงสาธารณสุข นายแพทย์เกียรติภูมิ วงศ์รจิต ปลัดกระทรวง และคณะผู้บริหาร ร่วมพิธีรับมอบรถพยาบาลฉุกเฉินจำนวน 5 คัน คันละ 2,109,000 บาท รวมมูลค่า 10,545,000 บาท จาก ศ.พิเศษ หิรัญ รดีศรี ประธานกรรมการมูลนิธิเอื้อรดี คุณนงเยาว์ รดีศรี และครอบครัว
นายอนุทิน กล่าวว่า กระทรวงสาธารณสุขได้รับการสนับสนุนจากภาคเอกชนในการดำเนินงานเพื่อประโยชน์ของประชาชนอย่างต่อเนื่อง ทั้งการบริจาคเป็นเงิน สิ่งของ ครุภัณฑ์ อุปกรณ์ทางการแพทย์ สำหรับรถพยาบาลฉุกเฉินพร้อมอุปกรณ์ จำนวน 5 คัน ที่มูลนิธิเอื้อรดีบริจาคในวันนี้ มีความประสงค์ให้ใช้ในการดูแลผู้ป่วยและบำเพ็ญสาธารณประโยชน์ของโรงพยาบาลในพื้นที่ห่างไกล จำนวน 5 แห่ง ได้แก่ โรงพยาบาลแม่ฟ้าหลวง
จ.เชียงราย โรงพยาบาลบ้านแพง จ.นครพนม โรงพยาบาลวังสมบูรณ์ จ.สระแก้ว โรงพยาบาลแม่ระมาด จ.ตาก และโรงพยาบาลเบตง จ.ยะลา โดยเป็นรถพยาบาลฉุกเฉินขนาดใหญ่ มีโครงสร้างแข็งแรง ภายในรถมีเครื่องมือและอุปกรณ์ช่วยชีวิตต่างๆ ที่ทันสมัย ได้มาตรฐาน อาทิ เตียงเข็นผู้ป่วย, เครื่องวัดชีพจร, เครื่องกระตุ้นหัวใจ, เครื่องวัดความดันโลหิต, เครื่องให้ออกซิเจน เป็นต้น พร้อมนำไปใช้ปฏิบัติภารกิจรับส่งต่อผู้ป่วยได้ทันที
“กระทรวงสาธารณสุข ต้องขอขอบคุณผู้บริจาคที่เห็นถึงความสำคัญในการส่งต่อผู้ป่วยให้ได้รับการดูแลรักษาที่รวดเร็วทันท่วงที ซึ่งการมีรถพยาบาลที่มีสมมรรถนะสูง ยังเป็นการสร้างความมั่นใจให้กับผู้ปฏิบัติงานในการส่งต่อผู้ป่วยด้วย” นายอนุทินกล่าว
************************************** 2 มีนาคม 2565
วันอังคารที่ 26 กรกฎาคม 2565
คณะผู้ตรวจฯ ดีอีเอส ลงพื้นที่ตรวจราชการจังหวัดพระนครศรีอยุธยาติดตามภารกิจสำคัญของกระทรวงฯ
คณะผู้ตรวจฯ ดีอีเอส ลงพื้นที่ตรวจราชการจังหวัดพระนครศรีอยุธยาติดตามภารกิจสำคัญของกระทรวงฯ
เมื่อวันที่26กรกฎาคม2565นางสาวสุกันยาณียะวิญชาญหัวหน้าผู้ตรวจราชการกระทรวงดิจิทัลเพื่อเศรษฐกิจและสังคมพร้อมด้วยพ.ต.อ.ดร.อัครพลบุณโยปัษฎัมภ์ผู้ตรวจราชการกระทรวงดิจิทัลฯและนางสาวกรรวีสิทธิชีวภาคผู้ตรวจราชการกระทรวงดิจิทัลฯเดินทางตรวจราชการในพื้นที่จังหวัดพระนครศรีอยุธยาโดยเข้าพบรองผู้ว่าราชการจังหวัด ประชุมกับหน่วยในพื้นที่ โดยนำเสนอข้อมูลการดำเนินงานสำคัญของกระทรวงฯในปี2565อาทิโครงการศูนย์ประสานงานและแก้ไขปัญหาข่าวปลอมโครงการพัฒนาเครือข่ายอาสาสมัครดิจิทัล(อสด.)โครงการพัฒนาระบบคลาวด์กลางภาครัฐ(GDCC)โครงการนำร่องการใช้ประโยชน์เทคโนโลยี5Gเป็นต้นรวมทั้งได้ติดตามความก้าวหน้าในการขับเคลื่อนงานดิจิทัลเพื่อเศรษฐกิจและสังคมในระดับพื้นที่(ดิจิทัลจังหวัด)ตลอดจนโครงการตามแผนการตรวจราชการของกระทรวงฯเพื่อทำความเข้าใจและเสริมข้อมูลให้พื้นที่ในการปฏิบัติราชการ
ในโอกาสเดียวกันนี้ได้ให้ข้อเสนอแนะในการทำงานแก่ผู้แทนหน่วยงานภายใต้กระทรวงฯในพื้นที่จ.พระนครศรีอยุธยาเน้นการทำงานแบบDream Teamประสานความร่วมมือของทุกหน่วยงานและเอื้ออำนวยภารกิจซึ่งกันและกัน
จากนั้นคณะได้เดินทางดูเส้นทางนำสายสื่อสารลงดิน และเดินทางตรวจเยี่ยมให้กำลังใจและเพิ่มเติมข้อมูลในการทำงานแก่เครือข่ายเน็ตอาสาประชารัฐและอาสาสมัครดิจิทัล(อสด.)ณจุดติดตั้งให้บริการเน็ตประชารัฐหมู่ที่4บ้านเสากระโดงต.ขนอนหลวงโครงการสินค้าชุมชนของปณทณที่ทำการไปรษณีย์อำเภอบางปะอินและโครงการศูนย์ดิจิทัลชุมชนต.บางกระสั้นณเทศบาลตำบลบางกระสั้นอ.บางปะอินจ.พระนครศรีอยุธยา
*****************
วันจันทร์ที่ 8 สิงหาคม 2565
กรมการขนส่งทางบก แนะนำประชาชนเลือกใช้บริการรถโดยสารสาธารณะ ถูกกฎหมาย (ป้ายเหลือง) ได้มาตรฐาน มีความปลอดภัย คนขับรถผ่านการตรวจสอบประวัติ
...
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กระทรวงคมนาคม เปิดเผยว่า ความปลอดภัยของประชาชนผู้ใช้บริการรถโดยสารสาธารณะถือเป็นความสำคัญอันดับหนึ่ง กรมการขนส่งทางบกจึงขอแนะนำประชาชนที่เดินทางด้วยรถโดยสารสาธารณะทั้งรถแท็กซี่ รถจักรยานยนต์สาธารณะ และรถโดยสารเลือกใช้รถที่ถูกต้อง การเดินทางด้วยรถโดยสารสาธารณะให้เลือกใช้บริการ ณ สถานีขนส่งผู้โดยสาร และจุดจอดที่กำหนด เพื่อป้องกันมิจฉาชีพฉวยโอกาสนำรถที่ไม่ได้รับอนุญาต รถผิดกฎหมายมาให้บริการ รถตู้ รถแท็กซี่ รถจักรยานยนต์ ผิดกฎหมายมาลักลอบให้บริการประชาชน ทั้งการใช้รถส่วนบุคคล (ป้ายดำ) ใช้รถที่ยังไม่จดทะเบียน รถป้ายแดง รถครบอายุการใช้งานรับส่งผู้โดยสาร โดยในส่วนของรถจักรยานยนต์ที่สามารถนำมารับส่งผู้โดยสารได้ต้องจดทะเบียนเป็นรถจักรยานยนต์สาธารณะ (ป้ายเหลือง) ต้องมีที่ตั้งวินตามที่ได้รับอนุญาตและให้บริการในเส้นทางหรือพื้นที่ที่ได้รับอนุญาตเท่านั้น ในส่วนของผู้ขับขี่ต้องมีใบอนุญาตขับรถจักรยานยนต์สาธารณะ ต้องแต่งกายตามที่ราชการกำหนดและสวมเสื้อวินที่แสดงบัตรประจำตัวและหมายเลขประจำตัวที่ถูกต้องตรงกันเพื่อให้สังเกตได้ชัดเจน ในขณะที่การเรียกเก็บอัตราค่าโดยสารต้องเป็นไปตามที่ทางราชการกำหนด โดยต้องติดตั้งป้ายแสดงอัตราค่าโดยสารให้ประชาชนรับทราบอย่างชัดเจนในบริเวณที่ตั้งวินด้วย พร้อมทั้งเข้มงวดตรวจสอบและดำเนินการตามกฎหมายกับบุคคลที่ลักลอบให้บริการประชาชน เนื่องจากผู้ขับรถไม่ผ่านการตรวจสอบประวัติอาชญากรรมจากสำนักงานตำรวจแห่งชาติ ไม่มีใบอนุญาตขับรถจักรยานยนต์สาธารณะที่ถูกต้อง ไม่ปรากฏข้อมูลประวัติผู้ขับรถสาธารณะของกรมการขนส่งทางบก ซึ่งจะทำให้ยากแก่การติดตามตัวมาลงโทษ รวมถึงผู้โดยสารจะไม่ได้รับการคุ้มครองสิทธิตามกฎหมายกรณีเกิดเหตุไม่พึงประสงค์หรือเกิดอุบัติเหตุ
รองอธิบดีกรมการขนส่งทางบก กล่าวเพิ่มเติมว่า ประชาชนผู้ใช้บริการรถโดยสารสาธารณะทุกประเภท สามารถร้องเรียนการกระทำผิดได้ ที่ศูนย์คุ้มครองผู้โดยสารและรับเรื่องเรียน 1584 ซึ่งปัจจุบันมีช่องทางการร้องเรียน ทั้งหมด 11 ช่องทาง อาทิ สายด่วนโทร.1584 ตลอด 24 ชั่วโมง ทางเว็บไซต์ http://ins.dlt.go.th/cmpweb/ E-mail: dlt_1584complain@hotmail.com Facebook ชื่อ “1584 ร้องเรียนรถโดยสารสาธารณะ” Line: @1584dlt แอปพลิเคชัน DLT GPS ศูนย์บริการข้อมูลภาครัฐ (GCC1111) ผ่านระบบการจัดการเรื่องราวร้องทุกข์ ทำเนียบรัฐบาล สำนักนายกรัฐมนตรี ศูนย์บริการภาครัฐแบบเบ็ดเสร็จ(GECC) ของกรมการขนส่งทางบก ทางจดหมาย โทรสาร. 0 2271 8879 หรือร้องเรียนด้วยตนเองได้ที่กรมการขนส่งทางบก โดยระบุรายละเอียดรถและผู้ขับรถคันที่กระทำความผิด เช่น หมายเลขทะเบียนรถ ชื่อ - นามสกุลผู้ขับรถ วันเวลาสถานที่เกิดเหตุ จะทำให้การติดตามแก้ไขประเด็นร้องเรียนเป็นไปด้วยความรวดเร็วยิ่งขึ้น โดยทุกการร้องเรียนของประชาชน กรมการขนส่งทางบก เร่งตรวจสอบและแจ้งผลการดำเนินการให้ผู้ร้องเรียนทราบทาง SMS ภายใน 1 - 2 วัน และแจ้งความคืบหน้าการดำเนินการเป็นระยะจนกว่าจะแก้ไขเรื่องร้องเรียนแล้วเสร็จ พร้อมกันนั้นยังมีมาตรการขั้นเด็ดขาดลงโทษผู้กระทำความผิดขั้นสูงสุดทุกกรณี มีมาตรการพักใช้หรือเพิกถอนใบอนุญาตขับรถมาบังคับใช้สำหรับผู้ขับรถที่กระทำความผิดซ้ำซาก รวมถึงกรณีความผิดร้ายแรงและเข้าข่ายเป็นภัยสังคมหรือลามกอนาจาร มีผลกระทบต่อชื่อเสียงของประเทศส่งตัวดำเนินคดี ตัดคะแนนใบอนุญาตขับรถ และเพิกถอนทันที เพื่อยกระดับความปลอดภัยและสร้างความมั่นใจในการใช้บริการ
วันพฤหัสบดีที่ 12 พฤษภาคม 2565
รัฐบาลอุดหนุนค่า FT แบ่งเบาภาระค่าไฟฟ้าประชาชน
วันพฤหัสบดีที่ 12 พฤษภาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลแบ่งเบาภาระค่าใช้จ่ายด้านพลังงานให้แก่ประชาชนโดยเห็นชอบกรอบวงเงินกว่า 1,724 ล้านบาท เพื่อเป็นส่วนลดอัตราค่าไฟฟ้าผันแปร หรือ ค่า FT ให้แก่ผู้ใช้ไฟฟ้าประเภทบ้านอยู่อาศัยและประเภทกิจการขนาดเล็ก โดยไม่รวมถึงส่วนราชการและรัฐวิสาหกิจ ที่มีการใช้ไฟฟ้าไม่เกิน 300 หน่วยต่อเดือน เป็นระยะเวลา 4 เดือน คือ พ.ค.-ส.ค.2565 ซึ่งผู้ใช้ไฟฟ้าจะได้รับส่วนลดค่าไฟฟ้าจากการลดค่า FT ที่ 0.2338 บาทต่อหน่วย ทั้งนี้ เป็นการบรรเทาผลกระทบจากสถานการณ์ราคาพลังงานอันเนื่องจากปัญหาความขัดแย้งในภูมิภาคยุโรป ให้ประชาชนได้มีเงินหมุนเวียนเพื่อการอุปโภคบริโภคในครัวเรือนเพิ่มมากขึ้น และลดผลกระทบที่อาจมีต่อการดำเนินธุรกิจของผู้ประกอบการขนาดเล็ก
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอังคารที่ 1 มีนาคม 2565
รัฐ - เอกชน จับมือพัฒนา “สเปรย์แอนติบอดีพ่นจมูกยับยั้งโควิด” คาดออกสู่ตลาดไตรมาส 3 ปีนี้
.....
องค์การเภสัชกรรม (อภ.) ร่วมกับภาคีเครือข่าย ทั้งจุฬาลงกรณ์มหาวิทยาลัย มหาวิทยาลัยศิลปากร สถาบันวิจัยระบบสาธารณสุข และบริษัท ไฮไบโอไซ จำกัด ลงนาม MOU พัฒนานวัตกรรม “สเปรย์แอนติบอดีพ่นจมูกที่มีคุณสมบัติยับยั้งเชื้อโควิด-19” ดันงานวิจัยไทยสู่ระดับโลก ซึ่งผ่านการทดสอบเบื้องต้นในสัตว์ทดลองแล้วได้ผลเป็นที่น่าพอใจ พร้อมเดินหน้าศึกษาทางคลินิกในอาสาสมัครภายในไตรมาสแรกของปี 65
.
คาดว่าจะสามารถนำผลการศึกษายื่นขอขึ้นทะเบียนต่อสำนักงาน อย. ได้ประมาณเดือน มิ.ย. 65 เพื่อออกสู่ตลาดให้ประชาชนได้เข้าถึงอีกหนึ่งนวัตกรรมสุขภาพในการป้องกันเชื้อโควิด-19 ราวไตรมาส 3 ปี 65 พร้อมรับมือกับสถานการณ์การแพร่ระบาดของโควิด-19 ในปัจจุบันและอนาคตต่อไป
#ไทยคู่ฟ้า#ร่วมต้านโควิด19
-------------------
วันจันทร์ที่ 16 สิงหาคม 2564
ครั้งแรกในไทย! เปิดจุดฉีดวัคซีนโควิดที่ รพ.สต. – หน่วยเคลื่อนที่ ลดแออัด เข้าถึงประชาชนเร็วขึ้น
....
กระทรวงสาธารณสุขนำร่องแนวทางการฉีดวัคซีนป้องกันโรคโควิด-19 ใน รพ.ส่งเสริมสุขภาพตำบล (รพ.สต.) และหน่วยฉีดวัคซีนเคลื่อนที่ (Mobile Unit) ครั้งแรกในประเทศ
.
โดยเริ่มแล้ววันนี้ ที่สถานีอนามัยเฉลิมพระเกียรติฯ ต.หนองสาหร่าย อ.ปากช่อง จ.นครราชสีมา พร้อมการส่งทีมแพทย์เข้าไปฉีดวัคซีนให้ผู้ป่วยติดเตียงถึงบ้าน ซึ่งหลังจากนี้จะทยอยเปิดเพิ่มอีกที่ รพ.สต. ทั่วประเทศ
.
เพื่ออำนวยความสะดวกให้แก่ประชาชน ไม่ต้องเดินทางไกล ลดความแออัด ให้ประชาชนโดยเฉพาะกลุ่มเสี่ยงเข้าถึงวัคซีนได้อย่างครอบคลุมและรวดเร็วยิ่งขึ้น
#ไทยคู่ฟ้า#รวมไทยสร้างชาติ#ร่วมต้านโควิด19
-------------------